Il- chorizo huwa zalzett Spanjol imħawwar. Issib tixtrih frisk, f'dan il-każ għandu jissajjar qabel jittiekel, u ssibu wkoll imnixxef. Il-kulur ħamrani tiegħu ġej mill-bżar aħmar affumikat li fih. Ħafna drabi dan iz-zalzett insibuh bħala ingredjent f'riċetta, u f'din ir-riċetta huwa akkumpanjat mill-patata, bżar mixwi u bajd, li flimkien jagħmlu ikla sodisfaċenti ħafna. Ħin għall-preparament : 25 minuta Ħin totali : 25 minuta Għal 4 persuni 1 kuċċarina żejt taż-żebbuġa ekstra verġni 170g chorizo niexef, imqatta' 450g patata ġdida, mgħollija u mqatta' roti ħoxnin Vażett ta' 340g bżar aħmar mixwi, imsaffi u mqatta' fi strixxi ta' 2.5ċm Melħ oħxon u bżar mitħun frisk 1 mgħarfa butir 4 bajdiet kbar Saħħan iż-żejt f'taġen kbir fuq nar medju Żid il- chorizo u qalli sakemm jiħmar, madwar 3 minuti. Żid il-patata , imbagħad il-bżar u ħallihom sakemm jisħnu sew. Żid il-melħ u l-bżar u poġġi t-taħlita f'bieqja. Imsaħ it-taġen mill-fdalijiet. Fl-istess taġen ħoll il-butir fuq nar medju. Aqli l-bajd f'darbtejn, sakemm l-abjad jagħqad u t-truf jiħmaru, madwar 2 minuti. Servi t-taħlita tal- chorizo u patata bil-bajd moqli fil-wiċċ. Ippruvajt din ir-riċetta? Għidilna billi tħalli kumment hawn taħt.